Albert Camille Vital

Albert Camille Vital (sündinud 18. juulil 1952 Toliaras) on Madagaskari sõjaväelane, Madagaskari peaminister (2009–2011).

Vital õppis sõjakoolis Madagaskaril ja hiljem kõrgemas sõjakoolis Pariisis. Ta sai ka insenerihariduse Nõukogude Liidus.

Ta oli Madagaskari armee ohvitser. 2009. aasta sündmustes, mille käigus Andry Rajoelina võimu haaras, ta otseselt ei osalenud. President Andry Rajoelina nimetas Albert Camille Vitali peaministriks pärast seda, kui oli poliitiliste jõudude kompromissina ametisse nimetatud peaministri Eugène Mangalaza ametist vabastanud. Vital oli peaminister 20. detsembrist 2009 17. oktoobrini 2011.

10. märtsil 2011 astus Albert Camille Vitali valitsus tagasi, järgides rahvusvaheliste nõustajate lepitusplaani. 16. märtsil 2011 nimetas Andry Rajoelina Vitali uue üleminekuvalitsuse juhina ametisse tagasi.Madagascar Opposition Balks at Re-Appointment of Prime Minister

17. oktoobril 2011 astus Vitali valitsus ametist tagasi. Ta jätkas peaministri kohuste täitmist kuni ameti üleandmiseni Omer Berizikyle sama aasta 2. novembril.

Viited

Välislingid
 Qui est Vital Albert Camille ?

Kategooria:Madagaskari poliitikud
Kategooria:Sündinud 1952
Kategooria:Sõjaväelased